ИНСТРУКЦИЯ ЗА ДЕЙСТВИЯ ПРИ ПОЛУЧАВАНЕ НА СИГНАЛ ЗА ЗЛОНАМЕРЕНО АНОНИМНО ТЕЛЕФОННО ОБАЖДАНЕ
1. Заплахата от полученото анонимно телефонно обаждане се приема като реална.

2. При възможност се провежда максимално продължителен разговор с подателя на сигнала с цел придобиване на конкретна информация  за евентуалното място, време и мотиви за осъществяване на заплахата, както и за характерни особености, които могат да дадат насоки за лицето, подаващо сигнала.

3. Своевременно се уведомяват отговорника по безопасност и директора на ДГ.

4. Длъжностните лица в съответните помещения и прилежаща територия извършват оглед за наличие на съмнителни предмети, като уведомяват отговорника по безопасност и директора за резултатите.

5. Когато злонамереното анонимно телефонно обаждане е получено в ДГ, директорът уведомява единния европейски номер за приемане на спешни повиквания 112 и Началника на РУО-Пазарджик за получения сигнал и информира за състоянието на помещенията и прилежащата територия на ДГ с цел локализиране на евентуална последваща проверка.

6. При липса на установени съмнителни предмети или вещества след огледа и съгласувано с органите на МВР, директорът на ДГ може да вземе решение за продължаване на УВР и дейността, без да се предприемат мерки за евакуация и последваща проверка.

7. При откриване на подозрителен предмет или вещество и след съгласуване с органите на МВР, директорът на ДГ взема решения за предприемане на действия по евакуация на деца, персонал и други пребиваващи в сградата лица.

8. Евакуацията се извършва, съгласно предварително разработен и утвърден план, без да се допуска паника и хаос.

9. При евакуация, пребиваващите в ДГ вземат багажа си, за да улеснят последващата проверка от органите на МВР.

10.  Приоритетно се евакуират лицата, които са в близост до открития съмнителен предмет(вещество).

11.  При евакуацията се вземат мерки за недопускане на влизането на лица в застрашения обект или  помещение, с изключение на органите на МВР. 

12.  Евакуираните деца и персонал се отдалечават от ДГ на място, определено от отговорниците по безопасност и директора на ДГ. 

13. Проверява се броя на евакуираните лица.

14. Органите на МВР оказват съдействие при евакуацията, като отцепват района на ДГ  и подпомагат бързото отдалечаване на евакуираните в определените безопасни места. 

15. Извършва се последваща проверка и претърсване от органите на МВР за придобиване на обективна информация за реалната обстановка в застрашения обект или помещение.

16. След извършване на проверка на обекта от страна на органите на МВР(непотвърждаваща достоверността на сигнала или предполагаща последващо неутрализиране на опасността) се подписва констативен протокол, след което директорът на ДГ взема решение за възстановяване на учебно-възпитателния процес.

17. Когато сигналът за злонамереното анонимно телефонно обаждане е получен чрез европейския номер за приемане на спешни повиквания 112, органите на МВР уведомяват ръководителя на образователната институция, който предприема своевременното изпълнение на по-горе разписаните действия. 

Директор: …………………..


          /Т. Атанасова/

